ජාතික ජල සම්පාදන මණ්ඩලය මඟින් පාලනය වන ඌව පරණගම - අඹගස්දෝව පානීය ජල යෝජනා ක්‍රමය මගින් නිකුත් කරන ජලය නිරපරාදේ අ‍පතේ යන බවට හිරු රතු මිනිත්තුවට වාර්තා වුණා.මේ ආකාරයෙන් මාස 2 කට අධික කාලයන සිට ජලය අපතේ යන්නේ මැදවෙල කුඩුගල ප්‍රදේශයෙන්.අඹගස්දෝව පානීය ජල යෝජනා ක්‍රමයේ ජල ධාරිතාව වැඩි කිරීමේ අරමුණින් බෝබුරු ඇල්ල පානීය ජල යෝජනා ක්‍රමය සමඟ සම්බන්ධ කිරීමට  නළ පද්ධතියක් එළා ඇතත් ඒවා එකිනෙක සම්බන්ධ නොකිරීම මෙලෙස ජලය අපතේ යාමට හේතු වී තිබෙනවා.තම නිවාස වලට ජලය නොලැබීම හේතුවෙන් ප්‍ර දේශයේ ජනතාව ජලය අපතේ යන ස්ථානයට පැමිණ සිය අවශ්‍යතා සපුරා ගැනීමට මෙලෙස කටයුතු කරනු ලබනවා.මෙලෙස සිය පානීය ජල අවශ්‍යතා සපුරා ගැනීම වෙනුවෙන් ප්‍ර දේශවාසීන්ට සිදුව ඇත්තේ කිලෝමීටර් ගණනක් දුර ගෙවා ජලය ලබා ගැනීමටයි.මාස 2 ක් පුරාවට ජලය ලීටර් ලක්ෂ ගණනක් මෙලෙස නිරපරාදේ අපතේ යාම සම්බන්ධයෙන් වගකිව යුතු බලධාරීන්ගේ අවධානය යොමු වන්නේ කවදාද?හිරු රතු මිනිත්තුව අවධානයෙන්